CELEX: C2007/129/21
Language: mt
Date: 2007-06-09 00:00:00
Title: Kawża C-198/07 P: Appell imressaq fit- 12 ta' April 2007 minn Donal Gordon kontra s-sentenza mogħtija fis- 7 ta' Frar 2007 fil-Kawża T-175/04, Donal Gordon vs Il-Kummissjoni tal Komunitajiet Ewropej

9.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 129/12
            
         Appell imressaq fit-12 ta' April 2007 minn Donal Gordon kontra s-sentenza mogħtija fis-7 ta' Frar 2007 fil-Kawża T-175/04, Donal Gordon vs Il-Kummissjoni tal Komunitajiet Ewropej
   (Kawża C-198/07 P)
   (2007/C 129/21)
   Lingwa tal-kawża: l-Ingliż
   Partijiet
   
      Rikorrent: Donal Gordon (rappreżentant: J. Sambon, P.-P. Van Gehuchten u Ph. Reyniers, avocats)
   
      Parti oħra fil-kawża: Il-Kummissjoni tal-Komunitajiet Ewropej
   Talbiet tal-parti rikorrenti
   
               —
            
            
               Tannulla s-sentenza fil-Kawża T-175/04 u tiddeċiedi fuq il-mertu ta' din il-kawża;
            
         
               —
            
            
               Tikkonferma l-interess intrinsiku tar-rikorrent fir-RIK tiegħu indipendentement mill-interess ta' l-amministrazzjoni f'dan ir-rapport;
            
         
               —
            
            
               Tirrikonoxxi li d-diżabbiltà hija per definizzjoni irriversibbli, u hija hekk meqjusa mis-Servizz Mediku tal-Kummissjoni;
            
         
               —
            
            
               Tagħti lir-rikorrent id-dritt ta' protezzjoni legali fir-rigward tar-RIK tiegħu;
            
         
               —
            
            
               Taċċetta t-talba ta' kumpens għal danni u tagħti lir-rikorrent l-ammont ta' EUR 1.5 miljun f'kumpens;
            
         
               —
            
            
               Tordna l-ħlas ta' l-ispejjeż b'mod ekwu.
            
         Motivi u argumenti prinċipali
   Ir-rikorrent isostni li s-sentenza tal-Qorti tal-Prim'Istanza hija bbażata fuq premessi falzi u/jew arbitrarji minħabba li:
   
               —
            
            
               Tiċħad l-interess awtonomu ta' l-appellant fir-rigward tar-rapport dwar l-iżvilupp tal-karriera tiegħu;
            
         
               —
            
            
               Tippreżenta b'mod żbaljat il-leġiżlazzjoni dwar in-nullità u l-applikazzjoni tagħha;
            
         
               —
            
            
               Tiċħad protezzjoni legali lir-rikorrent minkejja li tibqa' mhux solvuta l-kwistjoni dwar jekk id-diżabilità tiegħu hijiex ikkaġunata mix-xogħol;
            
         
               —
            
            
               Taqta' fuq l-ispejjeż mingħajr ma tieħu in kunsiderazzjoni r-realtajiet li żviluppaw fil-kuntest tas-sitwazzjoni tar-rikorrent.